Ekkuumiro ly’ebisolo erya Queen Elizabeth National Park lisangibwa mu bugwanjuba bwa Uganda. Lyebulunguluddwa disitulikiti okuli Kasese, Kamwenge, Rubirizi, ne Rukungiri. Liri ku buwanvu bwa kkiromita ebikumi bina mu maserengeta g'obukiikakkono okuva mu kibuga kya Uganda ekikulu Kampala. Ekibuga Kasese kiri mu mambuka g'obukiikaddyo g'ekkuumiro lino. Ekkuumiro lizingiramu ekibira kya Maramagambo era lisalagana n'amakuumiro g'ebisolo omuli Kigezi, Kyambura, ne Kibale mu Uganda wamu n'ekkuumiro ly'ebisolo erya Virunga mu mu ggwanga lya Congo. Ekkuumiro lyatandikobwawo mu mwaka gwa lukumi mu lwenda ataano mu ebiri nga lyasooka kuyitibwa Kazinga National Park. Oluvannyuma lw'emyaka ebiri lyakyusibwa erinnya okujjukira okukyala kwa kkwini Elizabeth Owookubiri. Ekkuumiro ly'ebisolo erya Queen Elizabeth litudde ku bwagaagavu bw'ettaka nga bwa sikweya kirominata lukumi mu lwenda nsanvu mu munaana ze sikweya mayiro lusanvu mu nkaaga mu nnya. Ekkuumiro lituuka ku Lake George mu mambuka g'okukiikaddyo okutuuka ku Lake Edward mu maserengeta g'obukiikakkono era lizingiramu kazinga Channel egatta ennyanja zombi. Ekkuumiro ly'ebisolo erya Queen Elizabeth National Park limanyiddwa olw'ebisolo byalyo omuli embogo, Empeewo, Envbu, Embizzi z'omunsiko, Goonya, Enjovu, Engo, Empologoma, ko n’amazike. Ekkuumiro lino maka ga bisolo ebiyonsa ebiri eyo mu kyenda mu bitaano n'ebinyonyi ebisukka mu bikumi bitaano. Ekifo ekyebulunguludde ishasha mu disitulikiti y'e Rukungiri kimanyiddwa olw'empologoma ezirinnya emiti, ng'ensajja zirina amooya amaddugavu ku mugongo. Abayizzi abatali mu mateeka batta enjovu mukaaga mu mwaka gwa nkumi bbiri mu kkumi n’etaano, ekyaleeta obusungu n'okusoberwa mu balwanirira eddembe ly'ebisolo mu Uganda. Ekkuumiro ly'ebisolo erya Queen Elizabeth National Park n'eririraanye erya Virunga National Park ge gasingamu empologoma enyinji mu massekkati ga Afrika. Ekkuumiro limanyiddwa olw'ebintu byalyo ebyetondawo omuli obutunnumba, ennyanja ezisangibwa ku nsozi waggulu nga katwe esimibwamu omunnyo.